Moj dilbere / Prijatelj
"Moj dilbere / Prijatelj" jest druga singl-ploča sarajevske rok grupe Divlje jagode. Objavila ga je zagrebačka izdavačka kuća Jugoton 1977. godine u okviru promocije njihovog debitantskog albuma. Na A-strani singla je sevdalinka "Moj dilbere" odsvirana u rok maniru s rifovima na električnoj gitari na početku pjesme. Na B-strani je rok-balada "Prijatelj", sa zanimljivim solom na električnim gitarama u sredini pjesme uz prepoznatljivo pjevanje Ante Jankovića, koji je ujedno bio i pisac teksta. Muziku i aranžman napisao je Sead Lipovača. Fotografiju i dizajn za omot uradio je Ivan Ivezić.